Nå snakker Carlsen om sjokk-partiene: – Uvant for meg
Mer enn et halvt år senere sier han til VG: – Det var en uvant situasjon for meg. Carlsen hadde ifølge sjakkcomputeren 98 prosent sjanse for seier mot bulgarske Veselin Topalov (40) i første runde av Norway Chess, men tapte fordi han ikke hadde kontroll på tidsreglene. Så fulgte tap mot Fabiano Caruana, remis mot Anish Giri og tap mot Viswanathan Anand. Carlsen ble til slutt bare nummer syv i Rogaland. Sett denne? Her er Carlsens seks triumfer i 2015 – Preget Topalov-tabben deg hele Norway Chess og videre? – Det var den verst mulige starten, men jeg tror partiene etterpå hadde mer å si. Jeg hadde så mange muligheter til å lede skipet i riktig retning, men ... Carlsen forklarer: – I partiet mot Caruana skulle jeg bare spille remis mot svart – og være ferdig med de to partiene. Men mot Caruana spilte jeg så dårlig i åpningen, og så mistet jeg litt interessen og tapte partiet. Så skulle jeg ha slått Giri i det tredje partiet. Les også: Carlsens verste tapsår – har aldri tapt mer enn i 2015 Så kommer verdensmesteren til poenget: – Jeg er vant til å slå fort tilbake. Da er alt som normalt igjen. Da jeg ikke klarte det, så var det en uvant situasjon for meg. Selvfølgelig hadde Topalov-partiet betydning, men jeg har slått tilbake fra enkeltopplevelser før. Derfor var det ikke lett da det gikk dårlig parti etter parti ... – Norway Chess var katastrofalt dårlig, men heldigvis har jeg dårlig hukommelse, sier Carlsen, som lørdag starter 2016-sesongen med første parti i Wink aan Zee-turneringen. Les også: Carlsens nedtur i Norway Chess. – De siste 12 partiene jeg har spilt, har vært veldig bra, sier han, og snakker altså om avslutningen i London og Qatar-turneringen i julen. Totalt i 2015 endte Carlsen med 28 seirer, 34 uavgjort og 10 tap på 72 partier klassisk sjakk. Først og fremst handler det om flere tap enn tidligere år. 62,5 prosent uttelling er dårligst siden 2009, men samtidig ikke mye dårligere enn årene imellom: 2014: 63,6. 2013: 66. 2012: 67. 2011: 64,2. 2010: 64. Allerede lørdag starter han på turneringsspillet i 2016 - tradisjonen tro i forblåste Wijk aan Zee i Nederland. Der har han vunnet hele fire ganger. Om han vinner også denne gang, kopierer han Viswanathan Anands prestasjon med fem seirer i denne prestisjefylte turneringen. Hele 14 spillere er med, og mange av de aller beste mangler. – Det er mange gode, men likevel et litt ujevnt felt. Her er det mange jeg har sjanse til å slå med begge farger, sier Magnus Carlsen . Av de ti beste på verdensratingen møter han bare Anish Giri (3), Fabiano Caruana (5) og Wesley So (10). Blant deltagerne er også verdens beste kvinnelig spiller Hou Yifan og det kinesiske vidunderbarnet Wei Yi (16).
Magnus Carlsen (25) vant og vant også i 2015. Men huskes kanskje best for katastrofespillet i Norway Chess. kanskje best for katastrofespillet i Norway Chess.